Sabina Iosub a arătat la Be EU Facts First când se votează şi cum. Sunt diferențe în funcție de statele membre.
Dacă privim, de exemplu, la ceea ce înseamnă data alegerilor, vedem că în Olanda încep alegerile în data de 6 iunie.
Scrutinul începe în Olanda joi, 6 iunie, urmată de Irlanda vineri, 7 iunie. Letonia, Malta și Slovacia vor participa sâmbătă, 8 iunie, în timp ce restul țărilor vor vota pe 9 iunie, duminica.
În anumite țări votul este obligatoriu
Votul este obligatoriu doar în patru state membre. În Belgia, în Luxemburg, în Grecia, dar și la vecinii noștri bulgari.
Nu toate țările pot vota, de exemplu, de la distanță, prin poștă.
Românii care se află în afara țării pot vota doar dacă merg la ambasadă sau consulat.
Sunt și state care nu au deloc prag electoral. Belgia, Bulgaria sunt printre ele.
Vârsta minimă a candidaților
Vârsta minimă pentru candidații la Parlament variază de la 18 ani, în țări precum Germania, Franța și Spania, la 25 de ani în Grecia și Italia.
În România, vârsta minimă este de 23 de ani.
Care este vârsta minimă pentru a vota?
La fel ca în ziua alegerilor, acest lucru depinde și de naționalitate. În majoritatea statelor membre, vârsta minimă pentru a vota este de 18 ani.